Lav et referat af nedenstående tekst:

Tekst:
Det er en tur på hele 1600 kilometer, som Bjarne Sørensen og Ejvind Lassen fra Aars har begivet sig ud på, og indtil videre er de nået lidt over halvvejs. TV2 Nord møder de to nordjyske pensionister ved grænsen mellem Tyskland og Polen. Pensionisternes slutdestination er den ukrainske grænse, hvor 13 ukrainske flygtninge venter på at blive kørt med tilbage til Danmark. -	Vi ved ikke ret meget endnu om de 13 mennesker, vi skal have med, men vi regner med at få noget at vide i dag om, hvem de er. Vi ved dog, at der er tale om kvinder og børn, og at der ikke er mænd med, siger Bjarne Sørensen fra Aars. Uretfærdig krig Det er en uge siden, at Rusland invaderede Ukraine, og for Ejvind Lassen og Bjarne Sørensen var det svært bare at se på. Derfor valgte de at begive sig ud på den lange køretur fra Danmark til Ukraine. -	Vi gør det, fordi det er så synd for dem, og det er så uretfærdigt med den krig, siger Bjarne Sørensen. Udover de to pensionister er der også en ukrainer med på turen, som kan agere som tolk i Polen, når der skal tales med nødhjælpsorganisationer eller flygtninge. Planen er, at alle 13 kvinder og børn skal køres med hele vejen tilbage: - Det, vi har hørt indtil nu, er, at de skal være i Nordjylland, så de skal med helt op, siger Bjarne Sørensen. Babymad og soveposer skal deles ud Ejvind Lassen og Bjarne Sørensen er kørt i to minibusser fra Aars, og de er stoppet til randen med donerede ting og mad. Minibussernes indhold skal afleveres til nødhjælpsorganisationerne, der arbejder i området. - Det, vi har med, er babymad, bleer, tæpper, soveposer og dyner. Det er det, de har brug for ved centret, som vi kører til nu, fortæller Ejvind Lassen. Han fortæller også, at de har indsamlet en del tøj, som er blevet læsset over i en lastbil i Danmark. Lastbilen kører helt ind i Ukraine med tøjet - for det er der, der er størst behov for det lige nu. Vi hører, at der er kaos ved grænsen, og der er mange flygtninge, der er på vej over. Hvilke tanker har I gjort jer om, hvad I kommer til at møde, når I når derhen? - Vi har jo gjort vores tanker, og det er forskrækkeligt. Det kan være, at de græder og er kede af det, men det må vi tage med, som det kommer. Der er ikke andet at gøre, siger Bjarne Sørensen.

Referat:
To pensionister er kørt i minibusser fra Vesthimmerland til den ukrainske grænse i Polen for at hente flygtninge med til Danmark.